Ятрышнік мужчынскі

Ятры́шнік мужчынскі (Orchis mascula) — від кветкавых раслін роду  сямейства .

 Батанічнае апісанне 
Шматгадовая травяністая расліна вышынёй 20—50 см, з двума авальнымі клубнямі. Сцябло прамастойнае, мясістае, з фіялетавымі плямамі знізу. Лісце шырокаланцэтнае, звужанае да асновы, даўжынёй 7—12 см, часта з фіялетава-пурпуровымі плямамі, сабранае каля асновы сцябла. Кветкі светла-пурпуровага, ружовага або бледна-фіялетавага колеру. Суквецце — разрэджаны колас. Плод — каробачка.

 Распаўсюджанне і экалогія 
Расліна распаўсюджана на тэрыторыі Еўропы, Заходняй Азіі (Іран, Ірак, Ліван, Турцыя), Паўночнай Афрыкі (Алжыр, Марока), на Каўказе і Канарскіх астравахTaxon: Orchis mascula (L.) L. // Germplasm Resources Information Network (GRIN-Taxonomy).

Ценевынослівая расліна, мезафіт і мезатроф. Расце на вільготных лугах, узлесках і палянах, ускрайках балот, пераважна на карбанатных глебах. Цвіце ў канцы мая — пачатку чэрвеня. Плады паспяваюць у чэрвені—ліпені. Энтамафіл і анемахор. Размнажаецца насеннем і вегетатыўна (клубнямі).

 Ахоўны статус 
Від занесены ў Чырвоную кнігу Рэспублікі Беларусь 1-га і 2-га выданняўКрасная книга Республики Беларусь . Ахоўваецца на тэрыторыі Літвы, Латвіі, Расіі, Украіны, Фінляндыі, Эстоніі, Паўднёвай Асеціі. Уключаны ў Дадатак II Канвенцыі CITES.

 Гаспадарчае значэнне 
Лекавая, меданосная і дэкаратыўная расліна.

 Літаратура 
  — С. 472—473.



 Спасылкі 

 Orchis mascula (L.) L. // ИАС «ООПТ России»

Катэгорыя:Ятрышнік
Катэгорыя:Флора Еўразіі
Катэгорыя:Флора Міжземнамор’я
Катэгорыя:Флора Паўночнай Афрыкі
Катэгорыя:Лекавыя расліны
Катэгорыя:Дэкаратыўныя садовыя расліны
Катэгорыя:Меданосныя расліны
Катэгорыя:Расліны, апісаныя ў 1755 годзе